สวัสดีครับคุณ พอดีว่าผมมีปัญหาผิวหน้าโดยที่ตรงร่องแก้มทั้งสองข้างของผมมันมีรอยดำๆอะครับ โดยเฉพาะข้างขวาที่ก่อนหน้านี้ผมนอนตะแคงบ่อย จนเป็นรอยร่องแก้มข้างขวาชัดมากเหมือนคนอายุ 60+ เลยครับ T_T ( ปัจจุบันผมอายุ 18 ) แค่มีร่องแก้มยังไม่พอมันยังเป็นรอยดำๆซึ่งทำให้ดูแก่ขึ้นไปอีก ไม่ทราบว่ารอยดำมันเกิดขึ้นจากการนอนตะแคงหรือว่าอะไรเหรอครับ และพอจะมีวิธีแก้บางไหมครับ ตอนนี้รู้สึกไม่มั่นใจในตัวเองมากครับ
สวัสดีค่ะ การมีรอยดำที่ใบหน้าตรงตามร่องแก้ม อาจเกิดได้จากรอยดำตามหลังการอักเสบ คืออาจมีผื่นแดงอักเสบจากสาเหตุใดๆนำมาก่อน พอหายแล้วกลายเป็นรอยดำ เป็นสาเหตุที่พบได้บ่อยโดยเฉพาะในคนผิวคล้ำอยู่แล้ว สาเหตุอื่นๆเช่น ฝ้า การแพ้แสง การแพ้สารต่างๆในเครื่องสำอางหรือผลิตภัณ์ที่ใช้กับใบหน้า หากอายุแค่ 18 ปี อาจจะยังไม่ได้เกี่ยวกับความเหี่ยวย่นหรือเป็นตามวัยได้มากนัก ยกเว้นการโดนแสงแดดจัดๆมากๆอยู่ตลอดการรักษารอยดำนั้นมีทั้งการใช้ยาหรือเวชสำอางค์ต่างๆเช่น อาร์บูติน (Arbutin) และกรดโคจิก (Kojic Acid) สารทั้งสองชนิดนี้มีสรรพในการยับยั้งการผลิตเม็ดสี ช่วยลบเลือนรอยดำและรอยแผลเป็นจากสิว วิตามินซี หรือกรดแอสคอร์บิก (Ascorbic Acid) เป็นสารต้านอนุมูลอิสระที่สำคัญต่อร่างกาย ช่วยในการต้านอักเสบ ลดรอยดำจากสิว มีส่วนในสร้างคอลลาเจน ช่วยให้แผลหายเร็ว หรือไนอะซินาไมด์ (Niacinamide) รู้จักกันในชื่อของวิตามินบี 3 หรือไนอะซิน (Niacin) เป็นสารอีกชนิดที่แพทย์อาจใช้ในการรักษาและลดรอยสิว เนื่องจากมีสรรพต้านการอักเสบ ลดรอยแดง และเพิ่มความชุ่มชื้นให้กับผิวได้ด้วยแต่หากไม่สบายใจ ไม่แน่ใจว่าเกิดจากสาเหตุใด สามารถไปพบแพทย์เพื่อตรวจปประเมินเพิ่มเติมก่อน (จากในรูปเห็นรอยโรคไม่ชัด) และอาจให้แพทย์ช่วยเลือกการรักษาที่เหมาะสมต่อไป เบื้องต้นไม่ไปแกะเกาหรือไปถูบริเวณที่เป็น ใช้น้ำเปล่าหรือน้ำสบู่อ่อนล้างเบาๆ ใช้ครีมกันแดดทุกวัน หลีกเลี่ยงแสงแดดจัด